ललित मुदगल एक्सरे/शिवपुरी। कोलारस उपचुनाव का दंगल में अब प्रतिदिन नए-नए दांव पेंच देखने को मिल रहे हैं। यह चुनाव प्रदेश के सीएम शिवराज की परीक्षा लेगा कि वह चौथी पारी के लिए तैयार हैं, उनके लिए यह चुनाव अग्रि परीक्षा है, तो सांसद सिंधिया के लिए यह चुनाव भी परीक्षा है, उनको भी यह रण जीतकर स्वयं को सबित करना है कि वे भी अब कांग्रेस की ओर से सीएम केंडिडेट के योग्य है। यह मुकाबला अब भाजपा के प्रत्याशी देवेन्द्र जैन और कांग्रेस के प्रत्याशी महेन्द्र सिंह के बीच नहीं शिवराज और सिंधिया के बीच है। जैसे ही कोलारस के उपचुनाव का होना तय हुआ वेसे ही यहां भाजपा के मंत्रियो के शिविर लगना चालू हो गए थे। अब सीएम की सभाओ की गिनती ही नही रही और भाजपा का संगठन भी पूरी ताकत के साथ यहां खड़ा हो गया है।